ইদানিং বিশ্বায়ন বলে এক নতুন মাকড়সা জন্মাল বলেই না জাল সর্বত্র ছড়িয়েছে। পূর্ব আর পশ্চিম মেরুও বাঁধা পড়েছে সেই জালের সুতোয়, নাহলে ষাট সত্তর আশির দশকে কজন আন্তর্জাতিক কোচ কোলকাতার মাঠে দেখা যেত? সেতু না হলে কি সম্ভব ছিল, আপনি বলুন! সেতু হলো তেমনি এক সুতো। জ্ঞান বলুন, কুশলতা বলুন ভিতর থেকে যেমন তৈরি হওয়া দরকার তেমনই আমদানি করাও দরকার। আবার রফতানি হলেও ক্ষতি নেই। এ সব বিনিময়ে বাড়ে, সেতুই বলুন, সুতোই বলুন, একটা পরিবাহীর দরকার আছে।